VENDIM
Nr. 697, datë 13.11.2024

PËR KALIMIN TE BASHKITË VORË DHE KURBIN TË NJËSIVE TË BANIMIT NË NDËRTESA (PALLAT)
 
[bookmark: _GoBack]Në mbështetje të nenit 100 të Kushtetutës dhe të pikës 9, të nenit 19, të aktit normativ nr. 9, datë 16.12.2019, të Këshillit të Ministrave, “Për përballimin e pasojave të fatkeqësisë natyrore”, miratuar me ligjin nr. 97/2019, me propozimin e zëvendëskryeministrit dhe ministër i Infrastrukturës dhe Energjisë, Këshilli i Ministrave

VENDOSI:

1. Kalimin te bashkitë Vorë dhe Kurbin të 422 (katërqind e njëzet e dy) apartamenteve dhe 1 (një) hapësire të përbashkët, në 27 (njëzet e shtatë) ndërtesa me njësi banimi (pallat), përkatësisht, sipas listave të inventarit, që i bashkëlidhen këtij vendimi, si më poshtë vijon:
a) 404 (katërqind e katër ) apartamente dhe 1 (një) hapësire të përbashkët, në 26 (njëzet e gjashtë) ndërtesa me njësi banimi (pallat) në Bashkinë Vorë;
b) 18 (tetëmbëdhjetë) apartamente në 1 (një) ndërtesë me njësi banimi (pallat) në Bashkinë Kurbin.
2. Ngarkohen Ministria e Infrastrukturës dhe Energjisë dhe bashkitë Vorë e Kurbin për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

